5. ΠΡΟΕΔΡΙΚΟΝ ΔΙΑΤΑΓΜΑ της 12/19 Απρ. 1929 Περί διανομής του υπέρ των φιλανθρωπικών ιδρυμάτων ποσοστού εκ των εισπράξεων του εγγείου φόρου του καπνού. Άρθρον 1 Το ποσοστόν των εισπράξεων του εγγείου φόρου του καπνού υπέρ φιλανθρωπικών ιδρυμάτων κατανέμεται ως κάτωθι: 1)Εις την Αντιφθιστικήν εταιρίαν Αθηνών (δρχ. 100.000). 2)Εις το εν Αθήναις Άσυλον Ανιάτων (δραχμάς 50.000). 3)Εις το εν Αθήναις Οικοτροφείον Διεθνούς Συνδέσμου Γυναικών (δρχ. 50.000). 4)Εις την εν Αθήναις Χριστιανικήν Ένωσιν Νεανίδων (δρχ. 45.000). 5)Εις τον εν Αθήναις Σύνδεσμον" Αι μικραί φίλαι των πτωχών" (δραχμάς 15.000). 6)Εις τον εν Αθήναις Οίκον Κωφαλάλων (δρχ. 150.000). 7)Εις τον εν Πειραιεί Σύνδεσμον Προστασίας εργατίδων Πειραιώς (δραχ. 30.000). 8)Εις τον εν Σύρω Οίκον Τυφλών (δρχ. 120.000). Εν όλω (δρχ. 560.000). Άρθρον 2 Έκαστον των κατά το προηγούμενον άρθρον ιδρυμάτων προς ανάληψιν της επιχορηγήσεως του δέον όπως υποβάλη εις το υπουργείον Υγιεινής, Προνοίας και Αντιλήψεως (τμήμα ΙΙ, απόρων) τα κάτωθι στοιχεία: 1)Καταστάσεις εις διπλούν, εις ας δέον ν' αναγράφηται το δικαιούχον ίδρυμα, η αιτία και το ποσόν του καταβλητέου εις αυτό ποσού. Αι ως άνω καταρτιζόμεναι καταστάσεις δέον όπως ώσιν υπογεγραμμέναι παρά των εκπροσωπούντων  Σελ. 20 το ίδρυμα συμφώνως προς τους οικείους οργανισμούς. 2)Αντίγραφον του προϋπολογισμού αυτού και απολογισμού μετ' αντιγράφου της εγκριτικής αυτών, πρακτικού του οικείου διοικητικού συμβουλίου, ομοίως εις διπλούν. Μετά την υποβολήν των ανωτέρω στοιχείων το υπουργείον Υγιεινής, Προνοίας και Αντιλήψεως προβαίνει εις την έκδοσιν του οικείου χρηματικού εντάλματος, εν ονόματι του δικαιούχου ιδρύματος. Άρθρον 3 Η απόδοσις του ανήκοντος εις έκαστον των κατά το άρθρον 1 οριζομένων φιλανθρωπικών ή κοινωφελών ιδρυμάτων ή σωματείων ποσοστού παρέχεται κατά τριμηνίαν. Άρθρον 4 Ο υπουργός της Υγιεινής, Προνοίας και Αντιλήψεως δύναται, δι' αποφάσεως αυτού, προ της ενάρξεως της β' εξαμηνίας εκάστου οικονομικού έτους, να αυξάνη ή να ελαττώνη ή και να διακόπτη την δια του παρόντος παρεχομένην εις οιονδήποτε των ανωτέρω ιδρυμάτων επιχορήγησιν, εφ' όσον ούτος ήθελε κρίνει ότι εξέλιπε καθόλου ή εν μέρει ο σκοπός της επιχορηγήσεως. Το κατά την προηγουμένην παράγραφον προκύπτον ποσόν εκ της μειώσεως ή διακοπής δύναται, δι' αποφάσεως του ιδίου υπουργού, να διατίθεται υπέρ άλλων ιδρυμάτων. Άρθρον 5 Πάντα τα κατά το άρθρον 1 του παρόντος φιλανθρωπικά κλπ. ιδρύματα ή σωματεία υποχρεούνται όπως υποβάλλωσιν εις το υπουργείον Υγιεινής, Προνοίας και Αντιλήψεως, εντός τριμήνου από της λήξεως εκάστου οικονομικού αυτών έτους, τα κάτωθι στοιχεία: α)Ισολογισμόν μετ' εκθέσεως των πεπραγμένων του παρελθόντος έτους. β)Κατάστασιν της κινητής και ακινήτου αυτών περιουσίας. γ)Κατάστασιν των παρ' αυτών περιθαλπομένων κεχωρισμένων των δωρεάν και των επ' αμοιβή. δ)Πίνακα των μελών του διοικητικού αυτών συμβουλίου και ε)Παν στοιχείον, όπερ ήθελε ζητηθή παρά του υπουργείου Υγιεινής, Προνοίας και Αντιλήψεως. Όσον αφορά τους συνδέσμους δέον να υποβάλλωσι πάντα τα υπό του άρθρ. 10 του ν. 281 (τόμ. 14) οριζόμενα στοιχεία. 27.Α.ζ.5 Έγγειος Φορολογία Καπνού 